Akim

Afiq Hakim "Akim" Ahmad atau nama penanya '"Hang Nadim'" (lahir 18 Januari 1991 bersamaan 2 Rejab 1411) merupakan seorang penyanyi lelaki Malaysia dan juga salah seorang bekas pelajar daripada program rancangan realiti TV Akademi Fantasia musim ketujuh. Beliau juga merupakan anak saudara kepada penyanyi 1980-an dan 1990-an iaitu Sofie S dan pemain bass kumpulan rock 90-an iaitu Mat Mega yang terkenal dengan lagu "Bayangan Gurauan" dan "Takdir Dan Waktu". 

Beliau berasal dari Johor Bahru, Johor Darul Takzim. Namun kini, beliau menetap di Kuala Lumpur, Malaysia. 

Kelab peminat Akim telah diberi nama Gerakan Penyokong Afiq Hakim (GAFIM). Beliau sekarang sedang aktif bersama kugiran beliau iaitu Akim & The Majistret.   

Pada 5 Februari 2016, Akim telah berkahwin dengan penyanyi Stacy Anam yang juga pemenang rancangan Akademi Fantasia musim keenam selepas Stacy memeluk Islam. Mereka mengikat tali pertunangan pada 26 September 2015. Majlis pernikahan itu diadakan secara tertutup di Kota Kinabalu.

Setelah hampir 5 tahun menjadi vokalis The Majistret , Akim Ahmad telah di senarai sebagai salah seorang Best Rock Singer di Malaysia . Menggunakan nama Hang Nadim & Bulan Penuh (Pencipta Lagu Selamanya - Usop) di dalam bidang penciptaan lagu, Akim juga berjaya mendapat sambutan pendengar apabila kebanyakkan lagu ciptaan beliau untuk kumpulannya Akim & The Majistret ataupun untuk penyanyi lain menjadi Hits.

Akademi Fantasia 7
Akim atau nama penuhnya Afiq Hakim Ahmad diterima masuk dalam Akademi Fantasia musim ketujuh bersama-sama dengan tiga belas pelajar yang lain.

Beliau juga ialah salah seorang pelajar yang berjaya mara ke peringkat akhir bagi musim ketujuh bersama Hafiz, Aril, Yazid dan Isma. Pada 16 Mei 2009, beliau menang tempat ketiga dalam rancangan tersebut.

Nyanyian 
Setelah keluar dari Akademi Fantasia, Akim mengeluarkan single pertama "Bengang" dan telah memenangi Most Downloaded Song Award daripada Hotlink semasa AJL24 yang lalu. Single ke-2 beliau yang juga ciptaan sendiri berjudul "Inilah Cinta" dijadikan lagu tema untuk iklan Wall's Cornetto dengan tema Take A Chance Show Your Love. Akim juga telah mengeluarkan singlenya yang ke-3 iaitu "Janji" yang dicipta oleh dirinya sendiri dan menjadi OST drama di TV3, "Begitukah Cinta" slot Akasia.

Lagu
 "Bengang" (2009)
 "Kau dan Aku" - duet bersama Mila OST "Kau dan Aku" (2009)
 "Kisah Kita Berdua" - duet bersama Mila dan Aril OST "Kau dan Aku" (2009)
 "Kita Pasti Menang" - duet bersama Aril OST "Kau dan Aku" (2009)
 "Juara" - duet bersama 5 Ikon Remaja (Iklan Brands Generasi Hebat) (2009)
 "Jumbo Gajah Biru" - duet bersama Mila OST "Jumbo Gajah Biru" (2010)
 "Inilah Cinta" (2010)
 "Menunggu (Sumpah)" (2010)
 "Rindu Yang Telah Pergi" - duet bersama Black & AG (Lagu Raya) (2010)
 "Salam Lebaran" - duet bersama Various Artists (Lagu Raya) (2010)
 "Kau Ku Temu" - duet bersama Aril, Anith Aqilah dan Hafiz OST "Kau dan Aku 2" (2010)
 "Bawa Kau Pergi" OST "Kau dan Aku 2" (2010)
 "Usah Resah" OST "Kau dan Aku 2" (2010)
 "Kau Ilhamku" (Cover lagu Man Bai) OST "Kau dan Aku 2" (2010)
 "Untukmu" - duet bersama Hafiz dan Aril OST "Kau dan Aku 2" (2010)
 "Jahatnya Cinta" - duet bersama Stacy menjadi lagu tema Cornetto (2011)
 "Janji" (2011)
 "Warkah" - duet bersama Aril, Hafiz & Aznil Nawawi (Lagu Raya) (2011)
 "Bayangan Ilham" - duet bersama Nera, Ray & Ira (Lagu Raya) (2011)
 "La La La" - duet bersama Adira OST "Elly & Epit" (2011)
 "Mesti Ada Cinta" - duet bersama Fiq (2012)
 "Hoore! Hoore!" - duet bersama Nurfarah dan Kilafairy (Cover lagu Sudirman) OST "Hoore! Hoore!" (2012)
 "Merisik Khabar" - duet bersama Nurfarah (Cover lagu Sudirman) OST "Hoore! Hoore!" (2012)
 "Daya Cinta" (2012)
 "Kembali" - duet bersama Stacy OST "Cinta Itu Milikku" (2012)
 "Seandainya" OST "Sepah the Movie" (2012)
 "Menunggu" (2013)
 "Popstar" - duet bersama Daiyan Trisha Lagu Tema "Ceria Popstar" (2013)
 "Dunia & Syurga" (2014)
 "Mewangi" - Akim & The Majistret (2014)
 "Jika Pedih" OST "Lagenda Budak Setan 3: Kasyah" (2014)
 "Potret" - Akim & The Majistret (2015) (Pemenang AJL30)
 "Berdua Sahaja" - duet bersama Soo Wincci (2015)
 "Obses" - Akim & The Majistret (2015)
 "Hanya Padamu" - Akim Ahmad (Solo) (2016)
 "Lygophobia" - Akim & The Majistret (2016)
 "Rentak Bahagia" - duet bersama Stacy (2016)
 "Anugerah" - Akim & The Majistret (2017)
 "Stereotaip" - Akim & The Majistret (2018)
 "Rampas" - Akim & The Majistret (2018)
 "Aku Kau Dan Muzik" - duet bersama Stacy (2020)

Pada tahun 2012, Akim telah melancarkan album sulungnya yang bertajuk "Akim Ahmad" yang memuatkan 10 buah lagu iaitu "Inilah Cinta", "Daya Cinta", "Bengang", "Mesti Ada Cinta" duet bersama Fiq, "Menunggu", "Tentang Dia", "Janji", "Yang Nyata", "Dunia & Syurga" dan "Kembali" duet bersama Stacy.

Diskografi

Album studio

Album solo
Akim Ahmad (2012)

Album bersama The Majistret
 Patriot (2016)

Lakonan 
Selain bakat beliau dalam bidang nyanyian, Akim juga pernah diundang untuk berlakon dalam beberapa drama terbitan ASTRO.
Akim terlebih dahulu muncul di kaca TV menerusi lakonan pertama beliau yang digandingkan bersama penyanyi Mila Jirin iaitu drama berjudul Kau & Aku terbitan ASTRO Ria. Selain itu, Akim juga muncul menerusi drama mini pada Oktober 2010 dan bergandingan bersama pelakon remaja Juliana Evans iaitu drama Inilah Cinta, yang dipetik daripada single Akim. 

Seterusnya, Akim juga diberi kesempatan untuk memberi peluang berlakon dalam drama Slot Zehra di TV3 iaitu drama berjudul Kampung Girl, drama yang diadaptasikan daripada novel tersebut. Beliau juga memegang watak utama di samping gandingan bersama dengan pelakon Nad Zainal. Drama itu telah mencapai lebih daripada 4 juta penonton kerana gandingan mereka yang serasi. Atas permintaan ramai, mereka akhirnya muncul menerusi telefilem sempena sambutan Hari Raya Aidilfitri iaitu Kampung Girl Raya yang disiarkan di TV3 pada pertengahan tahun 2014.

Filemografi

Filem

Drama
 Kau & Aku (2009) sebagai Akim
 Kau & Aku 2 (2010) sebagai Akim
 Inilah Cinta (2010)
 Cornetto Inikah Cinta? (2010) sebagai Akim
 Kampung Girl (2013) sebagai Ashraff Khairi
 Kifarah 2: Sakat (2014) sebagai Zack
 OMG (Ohsem Music Group) Musim 1 sebagai Cika
 OMG (Ohsem Music Group) Musim 2 sebagai Cika

Telefilem
 Saham Neraka
 Dua Dalam Satu
 Abang Long Vs Kak Yong
 Kampung Girl Raya (2014)
 OMG Ke Laut (2014)
 Jodoh Tak Salah Alamat (2018)

Televisyen
 Akademi Fantasia (musim 7) (2009)
 Akademi Fantasia (musim 8) (2010)
 Jangan Lupa Lirik (2010)
 Mania! (2012)
 Fear Factor Malaysia (2012)
 Akademi Fantasia (musim 11) (2013)
 Betul ke Bohong? (2013)
 Anugerah MeleTOP Era
 Akademi Fantasia (musim 12) (2014)
 Gegar Vaganza (musim 1) (2014-2015)
 Fan Fanatik (2017)
 Mentor Milenia
 Suara Viral (2020)
 Vokal Mania (2020)
 Terpaling Juara (2022)

Anugerah dan pencalonan

Pengacaraan & komedi
 Menyertai Liga Lawak Superstar TV3 musim pertama dan menjadi juara dalam kumpulan OMG bersama Anas Ridzuan 
 Hos Mencari Ramli TV3 Musim kedua dan ketiga
 Hos rancangan bual bicara #KedaiGunting TV9

Lihat juga 
 Akademi Fantasia Musim 7

Rujukan

Pautan luar 
 Blog Akim
 
 
 
 

Kelahiran 1991
Orang dari Johor
Penyanyi lelaki Malaysia
Peserta Akademi Fantasia
Orang hidup
Pelakon lelaki Malaysia
Pelakon lelaki Malaysia abad ke-21